(1900) Ende doe seide die prince der hellen totten prince den lantgraven : “ Mijn vrient , drinc van minen kellic ! ” Ende hoe node hi daer an gheweest hadde ende hoe veel hi teghens arbeide , hi moste daeran en hi moste drincken .Ende alsoe vroe als hi ghedroncken hadde , soe barste hem een vuerighe vlamme vanden stinckenden helschen swevele uten oghen ende uten oren ende uten nose .Ende doe hi ghedroncken hadde , doe seide die prince der hellen : “ Nu moetstu oec minen put besien die so diep is , dat daer gheen gront an te vynden en is .